ΓΡΑΠΤΗ ΕΡΩΤΗΣΗ E-3978/00

υποβολή: Willy De Clercq (ELDR) προς την Επιτροπή

(20 Δεκεμβρίου 2000)

Θέμα: Η πρωτοβουλία τα πάντα πλην όπλωνπέρ των αναπτυσσομένων χωρών

Πληροφορούμαστε ότι η Επιτροπήπέβαλε πρόταση με στόχο την ελεύθερη πρόσβαση στην αγορά της Ευρωπαϊκής Ένωσης όλων των προϊόντων 48 αναπτυσσομένων χωρών, πλην των όπλων. Ωστόσο, για ορισμένα ευαίσθητα προϊόντα (ζάχαρη, ρύζι, μπανάνες), η Επιτροπή προβλέπει τριετή μεταβατική περίοδο.

Η πρωτοβουλία αυτή κρίνεται θετική λόγω των ανθρωπιστικών και πολιτικών στόχων που εξυπηρετεί, αποτελεί δε την έκφραση των δεσμεύσεων που είχε αναλάβει κατά το παρελθόν η Ευρωπαϊκή Κοινότητα έναντι της ΠΟΕ και που επιβεβαίωσε στα τέλη του 1999 στο Seattle.

Η Επιτροπή προτίθεται να θέσει σε εφαρμογή την ως άνω πρόταση μέσω αναθεώρησης του κανονσιμού 2820/98(1) του Συμβουλίου σχετικά με την εφαρμογή ενός πολυετούς προγράμματος γενικευμένων δασμολογικών προτιμήσεων. Η ακολουθούμενη διαδικασία βασίζεται στο άρθρο 133 της Συνθήκης και δεν προβλέπει διαβούλευση με το Ευρωπαϊκό Κοινοβούλιο.

Έχονταςπόψη τον αντίκτυπο που θα είχε ενδεχομένως το προτεινόμενο μέτρο στα προαναφερθέντα ευαίσθητα προϊόντα, τόσο από κοινωνικο-οικονομική όσο και από άποψη γεωργικής τεχνικής, τίθεται το ερώτημα εάν δεν έλαβε η Επιτροπή βεβιασμένες αποφάσεις στο πλαίσιο των σχεδίων της. Μήπωςποτιμάται ο έλεγχος όσον αφορά την εφαρμογή των κανονιστικών ρυθμίσεων; Δεν θά ήταν κατόπιν τούτου προτιμότερο να ζητηθεί η γνώμη του Συμβουλίου Γεωργίας και του Ευρωπαϊκού Κοινοβουλίου;

Παράλληλα, πληροφορηθήκαμε σχετικά με την πρόταση της Επιτροπής για ανανέωση της Κοινής Οργάνωσης της Αγοράς για τη ζάχαρη. Στην περίπτωση αυτή, η ακολουθούμενη διαδικασία απαιτεί διαβούλευση με το Ευρωπαϊκό Κοινοβούλιο. Δεν θα ήταν σκόπιμο να συνδυασθεί η πρωτοβουλία της Επιτροπήςπέρ των αναπτυσσομένων χωρών με την πρότασή της σχετικά με μια νέα Κοινή Οργάνωση της Αγοράς για τη ζάχαρη;

(1) ΕΕ L 357 της 30.12.1998, σελ. 1.

Κοινή απάντηση του κ. Lamy εξ ονόματος της Επιτροπής στις γραπτές ερωτήσεις E-3863/00 και E-3978/00

(13 Μαρτίου 2001)

Τα Αξιότιμα Μέλη του Κοινοβουλίου αναφέρονται στην πρόσφατη πρόταση κανονισμού της Επιτροπής(1) για την τροποποίηση του κανονισμού (ΕΚ) αριθ. 2820/98 του Συμβουλίου της 21ης Δεκεμβρίου 1998 για την εφαρμογή πολυετούς συστήματος γενικευμένων δασμολογικών προτιμήσεων για την περίοδο από την 1η Ιουλίου 1999 έως τις 31 Δεκεμβρίου 2001, με σκοπό να επεκταθεί η δασμολογική ατέλεια χωρίς ποσοτικούς περιορισμούς σε προϊόντα με καταγωγή από τις λιγότερο ανεπτυγμένες χώρες(2).

Όσον αφορά τη δυνατότητα των λιγότερο ανεπτυγμένων χωρών (ΛΑΧ) να χρησιμοποιούν προϊόντα με καταγωγή από χώρες που δεν ανήκουν στις ΛΑΧ στο πλαίσιο της πρωτοβουλίας αυτής, πρέπει να γίνει διάκριση μεταξύ δόλιας και μη δόλιας συμπεριφοράς.

Για να αντιμετωπιστεί ο κίνδυνος απάτης, η Επιτροπή πρότεινε να ενισχυθεί η ισχύουσα ρήτρα κατά της απάτης. Η ενισχυμένη με τον τρόπο αυτό ρήτρα αποτελεί μέσο για την αντιμετώπιση του κινδύνου απάτης, εφόσον καθορίζει ότι ως απόδειξη απάτης θεωρούνται οι μαζικές αυξήσεις των κοινοτικών εισαγωγών προϊόντων που προέρχονται από τις ΛΑΧ, πέρα από το επίπεδο που αντανακλά τις επικρατούσες οικονομικές συνθήκες όπως η κανονική ικανότητα παραγωγής και εξαγωγής στις ΛΑΧ.

Σε άλλες περιπτώσεις στις οποίες δενπάρχει πρόθεση απάτης, οι σημερινοί κανόνες καταγωγής, και, ιδίως, οι ελάχιστοι απαιτούμενοι όροι προστιθέμενης αξίας που συνδέονται με την περιφερειακή σώρευση καταγωγής, επιτρέπουν το εμπόριο των ΛΑΧ με άλλες αναπτυσσόμενες χώρες της περιοχής αλλά και εξασφαλίζουν ότι τα εμπορικά οφέλη ανταποκρίνονται σε σημαντικές οικονομικές δραστηριότητες στις λιγότερο ανεπτυγμένες χώρες.

Κατάναλογία, δεν πρέπει να θεωρείται απάτη η δυνατότητα των ΛΑΧ να εξάγουν στην Κοινότητα την εγχώρια παραγωγή τους ενώ εξακολουθούν να καλύπτουν τις εσωτερικές ανάγκες τους μέσω εισαγωγών από χώρες που δεν ανήκουν στις ΛΑΧ (τριγωνικές συναλλαγές). Ωστόσο, αυτή η ανταλλαγή εισαγωγών/εξαγωγών είναι περιορισμένη, ιδίως λόγω των ακατάλληλωνποδομών των ΛΑΧ.

Όσον αφορά τις διαδικαστικές πτυχές, η πρόταση της Επιτροπής για την τροποποίηση του κανονισμού (ΕΚ) αριθ. 2820/98 βασίζεται στο άρθρο 133 (πρώην άρθρο 113) της συνθήκης ΕΚ, το οποίο δεν προβλέπει διαβουλεύσεις με το Κοινοβούλιο παρά τις προσπάθειες της Επιτροπής κατά τη διακυβερνητική διάσκεψη. Ωστόσο, η Επιτροπή έχει επιδείξει μεγάλη ευαισθησία στην πολιτική σημασία του θέματος αυτού για το Κοινοβούλιο και, επομένως, ενημέρωσε όσο το δυνατό συντομότερα το Κοινοβούλιο σχετικά με την πρόταση. Έχουν ήδη πραγματοποιηθεί εκτεταμένες συζητήσεις. Στον τομέα της ζάχαρης, η πρότασηποβλήθηκε επίσης στους κοινωνικούς εταίρους και συζητήθηκε με πολυάριθμους αντιπροσώπους του τομέα. Όπως γνωρίζετε ασφαλώς, το Συμβούλιο εντείνει τις προσπάθειές του ώστε να εξασφαλιστεί λελογισμένη ισορροπία μεταξύ των διαφόρων διακυβευόμενων συμφερόντων.

(1) COM(2000)561 τελικό.

(2) ΕΕ L 357 της 30.12.1998.